બધું જ જ્ઞાન ને દોઢડહાપણ છે પણ આયુર્વેદ ને અનુસરવો નથી, વળી આ બધું જ કરીને રોગ થાય તો મટાડવાનો સરકારે. મા કાર્ડ હોય કે અન્ય યોજનાઓ જો આયુર્વેદને અનુસરીએ તો ત્યાં સુધી પહોંચવાનો વારો જ ન આવે. એટલે જ હવે સરકારે કમર કસી છે. રોગ બને એટલા ઉગતા જ ડામવા, પ્રિવેન્શનના ભરપુર પ્રયત્નો કરવા. જ્યારે સમાજ બીમાર પડતો જ બંધ થાય તો સરકારનો રૂપિયો બીજા વિકાસમાં વપરાય. ઊંચું જીવનધોરણ અને સરકારના રૂપિયાનો બચાવ માત્રને માત્ર આયુર્વેદથી જ શક્ય છે. તન અને મનથી સ્વસ્થ સમાજ કોઇપણ સરકારનું સ્વપ્ન હોય. અને એને સાકાર કરવા આજે આયુષ વિભાગ કમર કસી તૈયાર થયો છે. ગામડે ગામડે આયુર્વેદ દવાખાના, દવાઓ અને તાલુકા- જીલ્લામાં આયુર્વેદ હોસ્પિટલની સેવાઓ વિનામૂલ્યે ઉપલબ્ધ છે. આ વોટ્સઅપ અને ફેસબુકના ફોરવર્ડિયા મેસેજ પર ભરોસો ન મુકો, શરીરને નુસખા ચકાસવાની ફેક્ટરી ન બનાવો જાવ સરકાર ના દવાખાને, આયુર્વેદ ના તજજ્ઞો સેવા આપવા બેઠા જ છે. લાભ લો અરે છેવટે આ નુસખો સાચો છે કે ખોટો એ પણ ફોરવર્ડ કરતા પહેલા ત્યાં જઈને પૂછી આવો. જવાબ મળશે ચોક્કસ મળશે અને સરકારી જવાબ નહીં મળે એની પણ ગેરંટી.